ማርሴሎ ኣብ መበል ክንደይ ደቒቕ ሸቶ ኣመዝጊቡ?
ብዘይካ’ዚ፡ ብ17 ለካቲት ኣብ ዝተኻየደ ኣጥቀዓይ ሪያል ማድሪድ ክርስትያኖ ሮናልዶ ብቕድሚ ትማሊ ምሸት ኣብ ዝተኻየደ ግጥም ሻምፕዮንስ ሊግ ሪያል ማድሪድ ኣንጻር ሻልክ ሸቶ ብምምዝጋብ ጾመ ልጓም ፈቲሑ። 54.442 ተዓዘብቲ ኣብ ዝተረኽቡሉ ሻልከ ንማድሪድ ኣኣንጊዳ 2ብ0 ተረቲዓ።
ቅድሚ እቲ ጸወታ ኣብ ዝተገብረ ጋዜጣዊ መግለጺ፡ ዝዓበየ ርእሰ ጉዳይ ዝነበረ ድርቂ ምምዝጋብ ሸቶ ሮናልዶ እዩ። እዚ ዝኾነሉ፡ ሮናልዶ ኣብ ዝሓለፈ ሰለስተ ግጥማት ጋንታኡ ሸቶ ዝበሃል ከየመዝገበ ክወጽእ ብምርኣዩ እዩ። ኣሰልጣኒ ማድሪድ ካርሎ ኣንቸሎቲ እቲ ብሉጽ ተጻዋታይ ዓለም ኣብ ጽቡቕ ኩነታት ከም ዘሎ ብምሕባር እዩ ተኻላኺሉሉ። ግጥም ሻልክ ማድርድ ተጅርሚሩ ኣብ ውሽጢ 27 ደቓይቕ ሮናልዶ ሸቶ ብምምዝጋብ ንቃላት ኣሰልጣኒኡ ኣረጋጊጹ። ኣብ መበል 76’ ደቒቕ ማድሪድ ብመንገዲ ማርሴሎ ካልኣይቲ ሸቶ ደጊማ፡ ነቲ ውጽኢት ናብ 2ብ0 ክብ ኣበለቶ። እዛ ሸቶ ዝለዓለ ኢድ ናይ ሮናልዶ ዝነበራ እያ። ማድሪድ በዚ ዓወት ኣቢላ ዓስራይ ተኸታታኢ ዓወት፡ ሻምፕዮንስ ሊግ ኣመዝጊባ ኣላ። ሮናልዶ ኣብ 58 ግጥማት ሻምፕዮንስ ሊግ መበል 58 ሸቶኡ ከመዝግብ ከሎ፡ ኣብ 12 ተኸታተልቲ ግጥማት ሻምፕዮንስ ካብ ሚዳ ማድሪድ ወጻኢ ሸቶ ከምዝግብ ኪኢሉ ኣሎ።
ኣንቸሎቲ ድሕሪ’ቲ ግጥም “ ክርስትያኖ ተመሊሱ እዩ። ሎሚ (ብቕድሚ ትማሊ ማለት እዩ) ብከምዚ ዝተዓዘብናዮ መንፈስ ዝምራሕ ግጥም የድልየና ኔሩ። ኩሉ ነገር ድማ ከም ዝተለምናዮ ኮይኑ ኣሎ” ኢሉ።
76